Olsenbanden og Dynamitt-Harry på sporet

Olsenbanden og Dynamitt-Harry på sporet (orig. Olsenbanden & Dynamitt-Harry på sporet) er den åttende filmen i den norske serien om Olsenbanden. Filmen hadde premiere 14. august 1977 og er regissert av Knut Bohwim.

Dette er den første Olsebanden-filmen der Øivind Blunck medvirker som Hermansens assistent Holm.

 Handling 
Banden er i syden med 90 millioner kroner. Men den danske kjeltringen, som går under kallenavnet Biffen (og ofte kalles «Danskepølsa» av Benny), stjeler pengene. Egon prøver å stjele dem tilbake ved å åpne et pengeskap i bedriften til Biffens oppdragsgiver, men blir ferska og havner igjen bak murene. Når han kommer ut er planen å få tilbake de stjålne pengene, som har kommet til Norge og blitt omgjort til gullbarrer. Gullbarrene oppbevares hos firmaet Mulitscan og skal fraktes til utlandet i en spesialkonstruert togvogn laget av Franz Jäger i Berlin. Dynamitt-Harry har blitt Kjell og Valborgs nærmeste nabo og er med i planene. Etter et nesten perfekt kupp mister banden vogna og står tilbake uten noenting. Men det de ikke vet er at Valborg har meldt pengene stjålet og fortalt politiet at de er omgjort til gullbarrer. Så når jernbanevogna med gullbarrene havner hos politiet, leverer de gullbarrene til banden. Olsenbanden er igjen millionærer og investerer pengene i et selskap, hvor Egon sitter på topp som styreformann, og Benny og Kjell er underdirektører. Dessverre har ligningsmyndighetene snust i saken og kan ikke se at det er betalt skatt av de 90 millionene som banden kjøpte aksjemajoriteten i selskapet for. Da Egon står med alt ansvaret som styreleder, havner han bak murene igjen. Siden det skyldige beløpet er 270 millioner og 35 øre, inkludert etterbetaling og to ganger straffeskatt, mister de også selskapet.

Skuespillerne Anders Hatlo og Alf Nordvang har statistopptredener som to av Hermansens politikolleger. I samme tidsperiode spilte de to hovedrollene som politietterforskerne Helmer og Sigurdson i tv-serien med samme navn. Wilfred Breistrand, som gestaltet kriminalsjefen i flere Olsenbanden-filmer, denne inkludert, opptrådte siden (i 1981) i Helmer og Sigurdson-flimen Septembermordet, også her som kriminalsjef.

 Rolleliste 
 Rolle  Skuespiller Egon Olsen  Arve Opsahl Kjell Jensen  Carsten Byhring Benny Hansen  Sverre Holm Dynamitt-Harry  Harald Heide-Steen jr. Valborg Jensen  Aud Schønemann Biffen  Ove Verner Hansen Kriminalbetjent Hermansen  Sverre Wilberg Kriminalassistent Holm  Øivind Blunck Mann fra ligningsmyndighetene  Helge Reiss Vaktmann med hund  Dan Fosse Reisebyråekspeditør  Ulf Wengård Kriminalsjefen  Wilfred Breistrand Stasjonsbetjent  Willie Hoel Elektriker i NSB  Knut Bohwim Godsekspiditør  Lasse Tomter Mann med iskrem  Ivar Nørve Dame som venterpå iskrem  Kirsten Kaurin Bohwim Sekretær  Anne-Lise Tangstad Mario, gangster  Jon Berle Guardia Civil  Andrés López Guardia civil  Pablo López NSB-Ansatt  Per Engebretsen NSB-Ansatt  Dag Fr. Holler Lager-Formann  Arnold Petersheim Sigurdson/Politikollega  Anders Hatlo Helmer/Politikollega  Alf Nordvang

Referanser

 Eksterne lenker 


Kategori:Olsenbanden
Kategori:Filmer fra 1977
Kategori:Norske filmer fra 1970-årene
Kategori:Norske krimkomedier
Kategori:Filmer regissert av Knut Bohwim
Kategori:Norskspråklige filmer
Kategori:Norske nyinnspillinger
Kategori:Filmer lagt til Oslo